Public procurement notice: Voluntary Ex Ante Transparency Notice
Published: 2023-01-18
Buyer: Region Midtjylland
Country: DK
Contract type: Supplies
Procedure: Negotiated without a prior call for competition
CPV classification: 33100000 | 33110000: Imaging equipment for medical use | 33115100
Estimated value: 61032000 DKK

Technical requirements: Levering, installation og idriftsættelse af 1 stk. helkrops PET/CT-skanner til AUH samt service på udstyret.
Region Midtjylland har til hensigt at indkøbe 1 stk. helkrops PET/CT-skanner til AUH samt service på udstyret. PET/CT-skanneren skal bl.a. anvendes til PET-skanning af børn, unge og gravide, hvor det er afgørende, at kroppen skannes hurtigt med et minimum af stråledosis for at minimere risikoen for udvikling af kræft forårsaget af stråler. Det samme gælder i forbindelse med forskning, hvor forsøg med raske forsøgsdeltagere samt gentagne skanninger er begrænset af stråledosis.  Tekniske krav er Field of view (FOV) på 1 meter samt hurtig "time of flight" (under 300 ps) for at opnå høj robusthed af billedrekonstruktion og lav billedstøj. Skanneren skal kunne installeres i eksisterende lokaler.
En afsøgning af markedet har vist, at der kun findes én leverandør, som kan levere udstyr, der lever op til ovenfor beskrevne krav. Region Midtjylland har til hensigt at tildele kontrakten til den pågældende leverandør under henvisning til udbudslovens § 80, stk. 3, nr. 2, hvorefter indkøbet kan foretages uden forudgående offentliggørelse af en udbudsbekendtgørelse, idet udstyret udelukkende kan leveres af en bestemt økonomisk aktør på grund af manglende konkurrence af tekniske årsager.
Der er krav om, at skanneren skal være klinisk godkendt og skal kunne give kvantitative fysiologiske mål på alle organsystemer (og tumorer) simultant, hvilket medfører at et Field-of-view (FOV) på min. 1 meter er et ufravigeligt krav. Dette er nødvendigt for at kunne foretage undersøgelser af dynamikken mellem organsystemer under hvile og belastning. Det kan fx være hypoxi, systemiske inflammation, farmakologisk og psykologisk stress m.fl. Med et FOV på min. 1 meter er det muligt at få et overblik over patientens samlede fysiologi, hvilket ikke er muligt med nogen anden teknik.
Skanneren skal i særlig grad anvendes til skanninger af børn. Det store FOV giver i denne forbindelse meget stor sensitivitet, som er nødvendig for at børn som ønskeligt kan skannes med lav dosis.
Kontrakten vil ikke blive indgået før udløb af en standstill periode på 10 dage regnet fra dagen efter offentliggørelse af denne profylaksebekendtgørelse, jf. § 4, stk. 1, nr. 2 i lov om Klagenævnet for Udbud (LBK nr. 593 af 2.6.2016) – tilgængelig på www.retsinformation.dk.
Klage indgives til Klagenævnet for Udbud: Senest samtidig med, at en klage indgives til Klagenævnet for Udbud, skal klageren skriftligt underrette Region Midtjylland om, at klage indgives til Klagenævnet for Udbud, og om klagen er indgivet i standstill perioden, jf. lovens § 6, stk. 4.
Efter underskrift af kontrakten vil Region Midtjylland offentliggøre en tildelingsbekendtgørelse, hvilket vil indlede en klagefrist. Nærmere information om klagefristen vil følge af tildelingsbekendtgørelsen.


Winner: Siemens Healthcare A/S
Award value: 61032000